વસીમ બારી

અશોક કૌલ કહે છે કે, "બારી પાર્ટીમાં જોડાયા એ પહેલા બાંદીપોરામાં ભાજપની સ્થિતિ ઘણી નબળી હતી."

અશોક કૌલ કહે છે, "વસીમ એક પાયાના કાર્યકર હતા. છેલ્લા પાંચ વર્ષમાં તેમણે સરકારની તમામ કલ્યાણકારી યોજનાઓ સામાન્ય લોકો સુધી પહોંચાડી, જેના કારણે પક્ષ વધુ મજબૂત બન્યો. આ સમય દરમિયાન તેઓ ઘરે-ઘરે ગયા અને હજારો લોકોને પાર્ટી સાથે જોડ્યા. વસીમ બારીની મહેનતના કારણે આજે બાંદીપોરામાં ભાજપ મજબૂત બન્યો છે. બાંદીપોરામાં ભાજપના ઘણા કાર્યક્રમોમાં મે હાજરી આપી છે. પાર્ટીના કાર્યક્રમોમાં મોટી સંખ્યામાં લોકો હાજરી આપતા હતા. આના કારણે વસીમ પાર્ટીમાં ખૂબ લોકપ્રિય બની ગયા હતા. "

બાંદીપોરા સ્તિથ પોતાના ઘરમાં વસીમ બારીએ પાર્ટી ઓફિસ બનાવી હતી, જ્યાં દરરોજ સેંકડો લોકો તેમની મુલાકાત માટે આવતા હતા.

ભાજપમાં શામેલ થયા તે અગાઉ વસીમ બારી અપક્ષ ઉમેદવાર તરીકે વિધાનસભા ચૂંટણી લડ્યા હતા.

અશોક કૌલ કહે છે, "આ વર્ષે જ્યારે પાર્ટીના તમામ જિલ્લા પ્રમુખની બદલી કરવામાં આવી, ત્યારે વસીમ બારીને પણ જિલ્લા પ્રમુખ પદ પરથી હઠાવવામાં આવ્યા હતા. તેમને રાજ્ય કારોબારી સમિતિના સભ્ય બનાવવામાં આવ્યા અને ભાજપ તાલીમ પાંખના પ્રદેશ પ્રમુખની જવાબદારી આપવામાં આવી."

વસીમ બારીના ફેસબુક પેજ પર તેમને રાષ્ટ્રધ્વજ સાથે ઉભા જોઈ શકાય છે.

અશોક કૌલના મુજબ ફેસબુક પેજથી વસીમ બારીનો રાષ્ટ્ર પ્રત્યે જે જુસ્સો તેનો ખ્યાલ આવે છે.

પરિવારના ત્રણ સભ્યોની હત્યા

વસીમ બારી રામ માધવ સાથે

વસીમ બારી, તેમના પિતા બશીર અહેમદ અને તેમના ભાઈ ઓમર બશીરની બુધવારે ઉગ્રવાદીઓએ હત્યા કરી નાંખી હતી. હત્યાના સમય બારી, બાંદીપોરાસ્થિત પોતાની દુકાનમાં હતા, જે ઘરના ગ્રાઉન્ડ ફ્લોર પર છે.

ડૉક્ટરો મુજબ ત્રણેયને માથામાં ગોળી મારવામાં આવી હતી.

ગુરુવારે જમ્મુ-કાશ્મીરના આઈજી વિજય કુમારે કહ્યું કે આ હત્યા માટે ઉગ્રવાદી સંગઠન લશ્કર-એ-તૈયબા જવાબદાર છે.

વિજય કુમારે કહ્યું કે એવું લાગે છે કે આ સુનિયોજિત રીતે હત્યા કરવામાં આવી છે. બધા હત્યારાઓની ઓળખ થઈ ગઈ છે.

મીડિયા સાથે વાત કરતાં આઇજીએ જણાવ્યું કે વસીમ બારીની સુરક્ષામાં તૈનાત તમામ 10 સુરક્ષાકર્મીઓને નોકરીમાંથી સસ્પેન્ડ કરી દેવામાં આવ્યો છે અને તેમની ધરપકડ કરવામાં આવી છે. તેમને બરતરફ કરવાની કાર્યવાહી પણ ચાલી રહી છે.

આખો પરિવાર ભાજપમાં શામેલ હતો

ભાજપના ફરિયાદ સેલના પ્રદેશ પ્રમુખ ડૉક્ટર રફીના કહે છે, "વસીમ બારીની બહેન શેખ ગૌસિયા ઇસ્લામ પણ ભાજપ સાથે સંકળાયેલાં... \n\nમને ઉપરના લેખ માટે સારું શીર્ષક આપો.
વસીમ બારી : કાશ્મીરમાં જેમની હત્યા કરી દેવાઈ એ ભાજપ નેતા કોણ હતા?